Hrvatska radiotelevizija emitirat će japanske programe prema niže navedenom rasporedu. Programe preporučamo svima koji su zainteresirani za japansku kulturu. Prikazivanje programa na Hrvatskoj radioteleviziji omogućava Japanska fondacija kroz projekt nazvan „Japan Broadcasting Contents Introduction Project“.

●「HAIKYU!!」

【o programu】

Glavni lik Shoyo Hinata oduševljen je odbojkom. Iako u nižoj srednjoj školi nije imao mogućnost trenirati odbojku, dolaskom u višu srednju školu Shoyo na terenu pokazuje rijetko viđene vještine. On trči, skače i nikada se ne predaje. U ovom serijalu pratite priču o zajedničkom postizanju ciljeva, o bogatstvu druženja, snažnoj igri mladih odbojkaša usmjerenih ostvarenju zajedničkog cilja, a to je državno prvenstvo.

【vrijeme prikazivanja】（HTV3）

Serijal od 25 epizoda započinje s emitiranjem od 11. prosinca (ponedjeljak), radnim danom u 14:00 sati, s reprizom svakog dana oko ponoći. Serijal se ne prikazuje subotom, nedjeljom i praznicima, a za više detalja molimo provjerite raspored programa HTV-a.

●「Grander Musashi」、「Grander Musashi RV」

【o programu】

◯「Grander Musashi」 Glavni lik je Musashi Kazama, dječak koji radi očeva zaposlenja seli u planinsko selo. Musashi odluči pobjeći iz mjesta u kojem nema ni centara za igu ni trgovačkih centara, no susreće Miracle Jima - ribiča koji peca uz pomoć umjetnih mamaca. Zainteresira se za pecanje i kroz natjecanja s prijateljima i rivalima saznaje da je talent za pecanje naslijedio od djeda i majke koji su bili šampioni pecanja.

◯「Grander Musashi RV」 Onaj koji uspije osvojiti poznati sedmi mamac poznatiji pod nazivom „Legender“ može osvojiti svjetska mora. Stoga Musashi i njegovi rivali kreću u potjeru za legendarnim mamcem.

【vrijeme prikazivanja】（HTV3）

Planiran početak prikazivanja je od 18. siječnja 2018, radnim danom u 14:00 sati, uz reprize svakoga dana u ponoć. Emitiranje serijala započinje prikazivanjem 25 epizoda serijala Grander Musashi, nakon čega slijedi i 39 epizoda serijala Grander Musashi RV. Emitiranje je planirano radnim danima osim subote, nedjelje i praznika. Za više detalja molimo provjerite raspored programa HTV-a.

●「Eureka Seven」、「Eureka Seven AO」

【o programu】

◯「Eureka Seven」 Glavni likovog SF animiranog serijala je Renton, dječak čiji je otac Adrock nestao, i koji se dosađuje živeći sa djedom na selu. Jednoga dana pred njega padne nepoznata letjelica iz koje izlaze lijepa djevojka Eureka i čovjekoliki robot imenom Nirvash. Kreće na avanturističko putovanje u potrazi za istinom, obiteljskom prošlošću i Eurekinom tajnom.

◯「Eureka Seven AO」 Radnja se događa na izoliranom okoku blizu Okinawe. Glavni lik je Ao koji živi sa starim liječnikom Toshiom. Odjednom se pojavljuje morsko čudovište koje se naziva „Tajna“ i napada otok. Ao koristi ključ koji mu igrom slučaja dospjeva u ruke i pokreće čovjekolikog robota Nirvasha s kojim se bori kako bi obranio otok. Ovaj serijal predstavlja akcijski anime svijet robota koji naslijeđuje šarm i nastavlja priču prethodne sezone.

【vrijeme prikazivanja】（HTV3）

Planiran početak prikazivanja je od 18. travnja 2018., radnim danom u 14:00 sati, uz reprize svakoga dana u ponoć. Emitiranja serijala započinje prikazivanjem 50 epizoda serijala Eureka Seven, nakon čega slijedi i 25 epizoda serijala Eureka Seven AO. Za više detalja molimo provjerite raspored programa HTV-a.

●「Gospodine Tora」

【o programu】

Glavni protagonist ovog komičnog ciklusa je Torajiro, tekiya (prodavač na festivalima) koji putujući Japanom zarađuje za život. S vremena na vrijeme vraća se svoj grad gdje redovno upada u nezgode. U svakom nastavku zaljubljuje se u neku novu „Madonnu“, no redovno ostaje slomljena srca ili se samovoljno povlači. Ovaj ciklus prenosi ljepote različitih dijelova Japana, kao i doživljaj japanskog društva.

【vrijeme prikazivanja】（HTV3）

Prikazivanje ciklusa počinje 18. ožujka (subota) u 10:30 sati. Nakon toga slijedi prikazivanje svih 49 nastavaka, svake subote na HTV3 s početkom u 10:30 sati.

naslovi od 1. do 29. nastavka

naslovi od 30. do 49. nastavka